Yasd
Yazd ( //) (au Yasdi, Jasd oder Jesd) isch äini vo de eltiste Stedt im Iran und d Hauptstadt vo dr Browinz Yazd.

Yazd het e Bevölkerig vo öbbe 1,200,000. Mensche (im Joor 2016). D Stadt lit 250 km östlig vo Isfahan.Yazd ist die achtgrößte Stadt im Iran. Yazd hat eine Fläche von 180 Quadratkilometern.

Oasestadt 

Yazd isch an ere Oase gründet worde und lit zwüsche de Wüeste vo dr Dascht-e Kavir und vo dr Dascht-e Lut. D Stadt existiert sit em dritte Joordausend vor Christus und isch s Zentrum vom zoroastrische Glaube im Iran gsi. Es git hüte no vili Füürtämpel (pers. Atashkadeh) do.  Für d Wasserversorgig brucht mä bis hüte Wasserkanääl und -rööre (Qanat), wo zum Däil scho in der Antike aagläit worde si.

Gschicht 

Noch em Undergang vom Sassanideriich und dr Eroberig vo Persie dur die muslimische Araber im 7. Joorhundert häi under anderem d Lokaldünastie vo de Kakuzide und spööter vo de Atabegs vo Yazd d Stadt beherrscht. Denn häi sä d Mongoole erooberet, aber nit zerstöört. 

Yazd isch 1907 historisch bedütsam worde, wo d Gränze vo de Inträssesfääre vo de Brite und de Russ in Persie im ene Verdraag festgläit worde si. Zum russische Iiflussgebiet häi d Gebiet nördlig vo Yazd ghöört, zum britische die südlig drvoo.

Hochschuele 

 Universidäät Yazd
 Schahid Sadoughi Universidäät vo de Medizinwüsseschafte und Gsundhäitswääse
 Islamische Azad Universidäät Bafgh 
 Islamische Azad Universidäät Maybod
 Islamische Azad Universidäät Yazd
 Yazd Sampad Information Zentrum

Bildli

Litratuur 

 Die Reisen des Venezianers Marco Polo, Erstes Buch, 14. Kapitel, Wiesbaden 2004, nach der Ausgabe Hamburg 1908, ISBN 3-937715-12-6

Weblingg 

 Offizielli Website (änglisch)
 Iidraag in dr Iranchamber (änglisch)
 Fotene und Beschriibige vo de Seenswürdigkäite vo Yazd
 Fotene und Tipps zur Stadt und Umgääbig (2009)

Fuessnoote 

Ort im Iran